Slaget ved Marj Dabiq

Slaget ved Marj Dabiq (arabisk: مرج دابق, Marǧ dābiq; tyrkisk: Mercidabık Muharebesi) i nærheten av Aleppo fant sted den 24. august 1516, og stod mellom Det osmanske rike under sultan Selim I på den ene side, og mamlukkene under sultanen for burdsjitterdynastiet, Al-Asjraf Qansuh al-Ghuri. på den annen. Slaget ble en osmansk seier ettersom sultan al-Ghuri falt.

I sultan Bayezid IIs herskertid (1481 til 1512) foretok osmanene seriøse anskrengelser mot mamlukkenes innflytelse i det nordlige Syria. Etter gjentatte forutgående provokasjoner ble den lovede støtte fra safavidenes sjah Ismail I til mamlukkene til en alt for stor trussel til at osmanene kunne la være å handle. Trass i al-Ghuris forgjeves bestrebelser for å formidle mellom sultan Selim og sjah Ismail under et besøk i Aleppo formodet Selim I at al-Ghuri hellet alt for sterkt til safavidenes side.

Etter at al-Ghuris ledsagere ble myrdet ble han tydelig oppmerksom på sultan Selims holdning. Dette førte til slaget ved Marj Dabiq. 

Etter sin seier ble sultan Selim ansett i Aleppo som frigjører fra mamlukkenes harde styre. Videre førte seieren til at Dyria åpnet seg overfor Det osmanske rike.

Litteratur 
 Bruce P. Lenman (utg.): Chambers dictionary of world history. Chambers Harrap, Edinburgh 2002, ISBN 0-550-13000-4, s. 514.

Guvernementet Aleppo
Syrias historie
Tyrkias historie
Slag
Konflikter i 1516